悼孟昭圖（題擬）
作者：狄常侍
朝代：唐

paragraphs: 一何罪死一何名，獨向湘江弔屈平。
從此蜀川春夜月，杜鵑啼作兩般聲。
（周校本《詩話總龜》卷四五引盧瓌《抒情》）（按：盧瓌《抒情》云：「僖宗幸蜀，拾遺孟昭門上疏切直，蹈于非罪。
時狄常侍歸蜀，以詩悼之曰〖詩略〗。
」《全唐詩》卷六○○據《南部新書》卷己、《唐詩紀事》卷六八等書所引，收歸裴澈名下。
《抒情詩》成書較早，詩句差異較大，故兩存之。
狄常侍，疑即狄歸昌。
昭門，顯爲昭圖之誤。
《全唐詩》作「孟昌圖」，亦未諦。
）。